tomron87/hebrew-wikipedia-sentences-corpus huggingface dataset:
מנוי לנושא: ה-ESP32 נרשם לנושא מסוים (למשל, weather/temperature), שממנו יגיעו עדכוני הטמפרטורה.
עדכון טמפרטורה: כשה-ESP32 מקבל הודעה בנושא הזה, הוא מציג את הטמפרטורה על גבי תצוגה מחוברת (למשל, OLED).
// פונקציה שתופעל כאשר מתקבלת הודעה חדשה בנושא temperature_topic
// הצגת הטמפרטורה על התצוגה
MTV (לשעבר קיצור של Music Television) הוא ערוץ טלוויזיה אמריקאי המשדר קליפים של מוזיקה פופולרית.
עם התפתחות הערוץ הוא החל להפיק גם סדרות טלוויזיה ותוכניות מציאות, טקסי פרסים למיניהם, ותכנים נוספים.
רשת MTV היא רשת ערוצים בין-לאומית שמפעילה ערוצים מקומיים ברחבי העולם – ארצות הברית, אירופה, אסיה.
בנוסף, עד 2025 הפעילה ערוצי נישה כגון מוזיקה שחורה, מוזיקה אלטרנטיבית, פופ, רוק וערוצי הבת של VH1. MTV מפעילה גם את ערוצי ניקלודיאון.
בשנת 2025 הפסיקה MTV להפעיל את כל ערוצי המוזיקה האירופאיים ששידרו מלונדון (90s, 80s) ומצ'כיה (00s), ולמרות החלטת MTV העולמית, הזכיינים המקומיים של MTV בישראל, הודו ויפן מפעילים באופן עצמאי חלק מהערוצים העולמיים שנסגרו בגרסאות מקומיות.
בישראל, הזכיין המקומי מפעיל מחדש את MTV 00s ואת MTV Hits; בהודו וביפן, מפעילים הזכיינים המקומיים גרסאות מקומיות ל-MTV 80s.
MTV הוקם כערוץ כבלים אמריקני בניו יורק ב-1 באוגוסט 1981, ומשנת 1985 הוא נמצא בבעלות תאגיד התקשורת "ויאקום" (Viacom).
הקליפ הראשון ששודר בערוץ האמריקני היה "Video Killed the Radio Star" של להקת הבאגלז, ואילו הקליפ הראשון ששודר ב-MTV אירופה היה "Money for Nothing" של להקת דייר סטרייטס.
הערוץ היה פורץ דרך במובנים רבים, הן בתחומי התקשורת (ערוץ שמשדר מוזיקה 24 שעות ביממה) והן בתחום המוזיקה (עלייה בפופולריות של זרמי מוזיקה מסוימים, חברות המוזיקה התחילו ליצור קליפים מושקעים יותר ועוד).
לערוץ היה חלק חשוב בהצלחתם של כוכבי מוזיקה רבים, לרבות מייקל ג'קסון, מדונה ובון ג'ובי.
בשנת 1984 נוסד טקס פרסי הקליפים (VMA), ובשנת 1991 נוסד טקס פרסי הקולנוע.
בעקבות החלטת הערוץ לשדר יותר מוזיקה שחורה ומוזיקת רוק הוקם בשנת 1985 ערוץ VH1, והוא משדר בעיקר להיטי פופ.
בתחילת שנות התשעים שידר MTV קליפים רבים של רוק ובייחוד של גראנג'.
להקות רוק פופולריות רבות מאותן שנים, כגון נירוונה, סאונדגארדן, Guns N' Roses ואף מטאליקה (שעברה מהפך תדמיתי באותן שנים) זכו לחשיפה נרחבת ב-MTV.
אף על פי כן, באמצע העשור חל מפנה בכיוון הערוץ, והוא החל להרבות בשידורי קליפים של פופ וראפ על חשבון הרוק, ואילו VH1 החל לשדר קליפים של רוק.
יש אשר יאמרו כי שינוי זה נובע מהיותו של הערוץ קשוב להלכי הרוח בקרב הקהל הרחב ומהעובדה כי החל מאמצע שנות התשעים חלו פיחות בפופולריות של הרוק ועלייה בפופולריות של הפופ והראפ.
לעומתם, יש אשר יגידו, כי בשל היותו של MTV אחד מספקי המוזיקה העיקריים לקהל הרחב, הוא זה שקובע במידה מסוימת את האופנה.
בתחילת שנות התשעים החלה רשת MTV להפיק תוכניות אנימציה.
הראשונה שבהן הייתה "ליקוויד טלוויז'ון" (במקור תוכנית של BBC), שהראתה אוסף של סרטוני אנימציה קצרים.
לאחר מכן החלה MTV להפיק תוכניות אנימציה באורך מלא שיצרה חברת הבת שלה ניקלודיאון.
עם תוכניות האנימציה ששודרו ב-MTV נמנות "איאון פלקס", "ביוויס ובאטהד", "האחים גראנט", "דריה", "Celebrity Deathmatch" ועוד.
בשנת 2004 רכשה ויאקום את ערוץ הטלוויזיה הגדול ביותר בגרמניה ("ויוה מדיה"), והפכה את MTV לרשת המוזיקה הגדולה ביותר באירופה.
ב-31 בדצמבר 2025 נסגרו ערוצי המוזיקה של MTV בארץ ובעולם (למעט MTV HITS וMTV 00'S אשר משודרים בישראל).
עם הקמת רשת MTV בארצות הברית ולאורך שנות ה-80 של המאה ה-20, הערוץ שיווק את עצמו באמצעות הסלוגן "I want my MTV".
הסלוגן הפופולרי אוזכר בתחילת השיר "Money for Nothing" של להקת דייר סטרייטס.
במרץ 1990, שודר בישראל הפיד האירופי של MTV.
עד לשנת 2000, שודר הערוץ בכבלים בערוץ 7, ולאחר מכן החלו שידוריו גם בלוויין.
באותם זמנים, היה הערוץ מהנצפים ביותר בקרב בני נוער בישראל.
הפיד האירופי שידר מבריטניה ללא תרגום ושודרו פרסומות באנגלית.
חלק מהתוכניות ששודרו באירופה, היו תוכניות שמקורן בפיד האמריקני של MTV, אליו גויסו מגישים ישראלים, בהם ג'ייסון דנינו הולט, בקי גריפין ועדן הראל.
בשנת 2008 עלה אתר האינטרנט של MTV ישראל, בו הוצגו חדשות, מידע ומוזיקה בשפה העברית, הן על מוזיקה ישראלית והן על לועזית.
ב-18 בינואר 2011, כחלק מרצון בעלת השליטה ב-MTV לחלק את הערוץ שבבעלותה ברחבי העולם לערוצים מקומיים, הופסקה הפצת הפיד האירופי לאחר למעלה מ-20 שנה ובמקומו עלה ערוץ "MTV ישראל" המשודר מישראל.
הזיכיון על המותג ניתן לחברת ההפקה "ענני תקשורת", וכחלק מהשינוי, תוכני הערוץ פונים לקהל הישראלי בעברית, בכתוביות, בדברי קריינות ובפלייליסט הכולל שירים בעברית.
לצד "MTV ישראל", שודרו גם מספר ערוצים מהפיד האירופי, לפי בחירת חברות הכבלים והלוויין.
לאורך השנים, ערוצים VH1 ו-VH1 Classic שודרו גם בחברת הכבלים וגם בחברת הלוויין.
עם זאת, מספר ערוצים שודרו רק בחברה אחת והשאר בחברה אחרת.
בינואר 2009 עלה ערוץ "MTV LIVE" ב-HOT ו-yes.
בינואר 2018 הושקה גרסה ישראלית לתוכנית הנצפית ביותר ב-MTV בעולם – "שרוטים" בהנחיית דנה פרידר והיא ההפקה הראשונה של MTV בישראל ששודרה ב-HOT בלבד.
בתחילת דרכו הערוץ שידר קליפים ברצף, 24 שעות ביממה שבעה ימים בשבוע, ובהמשך עבר גם להפיק תוכניות רבות, בהן סדרות אנימציה ("ביוויס ובאטהד", "דריה", "בובספוג מכנסמרובע"), תוכניות מציאות ("העולם האמיתי", "משפחת אוסבורן"), תוכניות אירוח ("טום גרין", "אנדי דיק") ותוכניות בידור ("פאנק'ד", "ג'קאס").
בעבר, התוכנית המרכזית של הערוץ בארצות הברית הייתה "TRL" (בשמה המלא "Total Request Live").
התוכנית הציגה את עשרת הקליפים המבוקשים ביותר בכל יום (כפי שנבחרו על ידי הצופים), ושודרה בשידור חי מטיימס סקוור שבמנהטן.
התוכנית ארכה כשעה, והתארחו בה אמנים מובילים.
היא שודרה החל מספטמבר 1998, והמנחה המקורי שלה היה קרסון דיילי.
משנת 2003 הנחו אותה שישה מנחים מתחלפים.
ב-16 בנובמבר 2008, בתום ספיישל בן שלוש שעות, התוכנית ירדה מהאוויר.
MTV Hits – להיטים עכשוויים – פופ וראפ.
עד 2021 שדר רק בהוט ונכון להיום משודר גם בהוט וגם ביס.
MTV סדרות – ערוץ המשודר מישראל, ומתמקד בסדרות וטקסי פרסים מבית MTV.
משודר בישראל ב-HOT מינואר 2015.
ניקלודיאון – ערוץ לילדים ונוער, משודר בכל העולם.
בישראל כיום מופעל – ערוץ ניקלודיאון, ערוץ ניק ג'וניור, ערוץ טין ניק.
MTVU – ערוץ סדרות ומוזיקה המיועד לסטודנטים באוניברסיטאות.
MTV Classic – להיטי פופ ורוק משנות השישים, השבעים, השמונים והתשעים.
MTV Channel – ערוץ MTV הראשי של בריטניה.
משדר בעיקר מוזיקה וגרסאות בריטיות לתוכניות מקור האמריקאיות.
VH1 – להיטים עכשוויים ולהיטי פופ ורוק משנות ה-90 וה-80.
MTV Rocks – מוזיקת רוק.
VH1 Soul – מוזיקת פאנק ורית'ם אנד בלוז עכשוויים ומשנות ה-60, ה-70 וה-80. שודר בארצות הברית בלבד.
MTV Dance – מוזיקת דאנס ומוזיקה אלקטרונית.
שודר באירופה ובישראל (מ-2008), לאחר ירידת ערוץ MTV base.
גם MTV Dance הגיע אל סוף דרכו במאי 2020 והוחלף ב-MTV Club בישראל.
MTV OMG – ערוץ עם להיטי פופ, ומוזיקת קלאב.
שודר בבריטניה ונסגר ביולי 2020.
MTV IDOL – מוזיקת פופ ולהיטים.
MTV BANG – ערוץ ששידר סדרות מקור ורכש בלבד.
MTV Pulse – מוזיקת פופ ורוק בבחירת הצופים ואמנים חדשים.
MTV Music 24 – להיטים ולהקות בתחילת דרכן, משדר מוזיקה מכל הז'אנרים, ללא הפסקות פרסומות או שידורי תוכניות אחרות.
שודר באירופה ובישראל בחברת yes.
סיים את שידוריו ביוני 2021 והוחלף ב-yes בערוץ MTV HITS.
Club MTV – מוזיקת דאנס ומוזיקה אלקטרונית.
החל מחודש יוני 2020 משודר בישראל במקום MTV DANCE.
MTV Live – ערוץ המשדר קליפים, הופעות חיות ומספר סדרות מקור.
MTV Base – מוזיקה שחורה.
(במקומו כיום משודר בישראל Club MTV)
באוגוסט 2020, "ויאקום" קיבלה החלטה להחליף מספר ערוצים של MTV, בשלושה ערוצים שמתמקדים אך ורק במוזיקה משנות ה-80, 90 ומהעשור הראשון של שנות ה-2000. הערוצים שהוחלפו היו VH1 Classic, VH1 ו-MTV Rocks (ברוסיה – MTV Dance), והם הוחלפו, בהתאמה, בערוצים: MTV 80s, MTV 00s ו-MTV 90s.
כל ערוצי הנישה החדשים היו זמינים ב-HOT וב-yes (חוץ "MTV 90s" אשר היה זמין ב-HOT בלבד).
MTV 80s ("MTV Eighties") – ערוץ המשדר לאורך כל שעות היום שירים משנות ה-80 בלבד.
הערוץ עלה לשידור בפיד האירופי באוגוסט 2020, ומשדר הן למדינות שמקבלות את הפיד האירופי, והן לבריטניה – אך בפיד נפרד.
במדינות המקבלות את הפיד האירופי, הערוץ החליף את VH1 Classic אירופה.
MTV 90s ("MTV Nineties") – ערוץ המשדר לאורך כל שעות היום שירים משנות ה-90 בלבד.
הערוץ עלה בתחילה כ"מיתוג מחדש" זמני של ערוץ MTV Classic הבריטי, ולאחר מכן הפך לערוץ בפני עצמו.
הערוץ עלה לשידור בפיד האירופי באוגוסט 2020. בישראל הערוץ מחליף את MTV Rocks וברוסיה הערוץ מחליף את MTV Dance.
MTV 00s ("MTV Zeros" באירופה, "MTV Noughties" בבריטניה) – ערוץ המשדר לאורך כל שעות היום שירים מהעשור הראשון של המאה ה-21 בלבד (2000–2009).
הערוץ עלה כ"ערוץ פופ-אפ" בבריטניה והחליף את MTV OMG לתקופה קצרה, ולאחר מכן הפך לערוץ בפני עצמו, הן בבריטניה והן באירופה.
בכל העולם מחליף הערוץ את VH1 מאז אוגוסט 2021, שכעת משודר אך ורק בשטחי ארצות הברית, וכל מותגי-הבת שלו נמחקו בכל העולם.
פרסי המוזיקה של MTV אירופה
פרסי הווידאו קליפים של MTV
ביוויס ובאטהד – אנימציה פרודית על זוג חברים מטאליסטים כסילים
Celebrity Deathmatch – אנימציית קליי-מושן (היאבקות ידוענים), קומדיה על סלבריטאים שמתאבקים בזירה
Singled Out – תוכנית הכרויות בהנחיית ג'ני מקארתי
קריבס – מציגה אחוזות של ידוענים
איאון פלקס – אנימציה, מדע בדיוני-פעולה על מרגלת מסתורית בשם איאון
דריה – אנימציה וסדרת בת של "ביוויס ובאטהד", שמתמקד על דריה מורגנדורפר
כנופיית העץ העליז – אנימציה וקומדיה שחורה על חיות קטנות, צבעוניות וחמודות שבכל פרק מתות באופן טרגי.
The Maxx – אנימציה, פעולה שמבוססת על סדרת קומיקס
פאנק'ד – מתיחות, בהנחיית אשטון קוצ'ר
רן וסטימפי – אנימציה (במקור של ניקלודאון) – קומדיה על כלב צ'יוואווה בשם רן וחתול שמן בשם סטימפי
המופע של בן סטילר (במקור של רשת פוקס) – תוכנית מערכונים וסאטירה בכיכובו של השחקן/קומיקאי בן סטילר
הוליווד הילס – ריאליטי מצליח על ארבע בנות העוסקות באופנה בלוס אנג'לס.
החיים הקשים של אר ג'יי ברגר – קומדיית מצבים על נער אמריקאי.
MTV Unplugged – הופעות אקוסטיות
Pimp My Ride (תדליק לי ת'אוטו) – תוכנית בהנחיית הראפר אקזיביט בה מחדשים מכוניות של אנשים.
זאב צעיר – סדרה על נער שננשך על ידי איש זאב ונאלץ להתמודד עם ההשלכות בעזרת חברו הטוב סטיילס, איש זאב בשם דרק ועוד.
מעמידות פנים – קומדיה רומנטית על שתי תלמידות תיכון שכדי להפוך פופולריות הן מעמידות פנים שהן זוג.
מרי וג'יין (Mary + Jane) – סדרה קומית העוסקת במריחואנה, בהפקתו בפועל של סנופ דוג, ובכיכובה של ג'סיקה רות'.
MTHFR, ראשי התיבות של 5,10-מתילן-טטרא-הידרו-פולאט רדוקטאז הוא אנזים בגוף האדם, אשר משמש בתהליך המטבוליזם של הפולאטים.
מוטציות באנזים זה עלול לגרום לרמה גבוהה של הומוציסטאין.
הפעילות הכימית של האנזים - תרשים 1:
פעילות זו היא חלק מהמטבוליזם של הפולאטים - תרשים 2:
NADPH = הצורה המחוזרת ו-+NADP = הצורה המחומצנת של ניקוטינאמיד אדנין דינוקלאטיד פוספאט
= תהליך מתילציה עבור DNA, חלבונים ושומנים
MeB12 = מתילקובלמין משמש כקואנזים למתיונין סינתאז.
חוסר MTHFR הוא פגם גנטי נפוץ ביותר בקרב של כמחצית מהאוכלוסייה.
האלל הפגום הנפוץ ביותר קרוי C677T, כי במיקום 677 בגן של MTHFR מוחלף ציטוזין (C) ב-תיאמין (T).
מרכז הארגון המיקרוטובילי, או צנטרוזום הוא אברון בתא הממוקם במרכזו, מכיל שני מבנים גליליים, הקרויים צנטריולים, המסודרים בצורת L אחד כלפי השני ומורכבים מסיבי מיקרוטובול המאורגן בצורת כוכב חלול.
ה-MTOC הוא האזור שממנו מתחילים להיבנות סיבי המיקרוטובול אל קרום התא.
סיבי המיקרוטובול מתחברים לצנטריול בחלקם השלילי ונבנים (וגם נהרסים) מחלקם החיובי.
בעת חלוקת התא המיקרוטובול מתפרק, ומאפשר בכך לצנטריול להתפרק ולעבור חלוקה.
פירוק רשת הסיבים מאפשר את תנועת האברונים שהתחלקו ויצירת הקרום השומני החדש.
MTBF (ראשי תיבות של "Mean time between failures", בעברית "זמן ממוצע בין תקלות", או זמב"ת), הוא משך הזמן הממוצע שעובר בין סיום או פתרון לתקלה או כישלון מסוימים לבין תקלה או כישלון אחרים, במערכת או ברכיב מסוים של מערכת.
מדד זה מבטא אמינות מערכת (אנ).
MTBF הוא מדד חשוב בבחירה בין מספר מוצרים קיימים, בהערכת ביצועים של מוצר מסוים, ובפיתוח של מוצרים חדשים.
הנדסת אמינות הוא התחום בהנדסה, אשר עוסק בחישובים והערכות של MTBF, ולרוב הם מבוצעים באמצעות תוכנות לחיזוי אמינות, הפועלות לפי שיטות ותקנים שונים (כגון MIL-HDBK-217, Telcordia, Siemens Norm, FIDES).
ערך MTBF שכזה נקרא MTBF חזוי, מוערך, או מחושב.
עם זאת, חיזוי ה-MTBF אינו מחליף מדידות מדויקות, וכאשר מוצר מסוים כבר קיים ופעיל, מחושב ערך ה-MTBF ישירות מנתוני הפעילות של המוצר.
ישנם מספר מושגים הקרובים ל-MTBF, והם שואפים לבטא בצורה מדויקת יותר את אופן פעילות הרכיב או המערכת, במצבים תקינים ובמצבי תקלה.
הסיבה לכך, היא שמערכות רבות מכילות רכיבים שאינם קריטיים לפעולתן, וכשל ברכיבים אלו, אינו גורר כשל במערכת כולה.
לדוגמה, קלקול במקלט רדיו אשר נמצא בכלי רכב, אמנם משפיע על ה-MTBF של הרכב כולו, אבל אינו מונע את השימוש הבטוח ברכב.
מדד הדומה ל-MTBF אך משקף את המרכיבים הקריטיים של מערכת מסוימת - הוא ה- MTBCF (ראשי תיבות של "mean time between critical failures").
עקב הגדרתו של ה-MTBF בתור מדד לזמן בין תקלות, ישנה מעין הנחה סמויה, שאחרי התקלה יבוצע תיקון, והמערכת תשוב לפעול (עד התקלה הבאה).
עם זאת, לעיתים יש שימוש ברכיבים או מערכות חד-פעמיים, אשר בעת תקלה הם מוחלפים באחרים.
במצבים כאלו, נהוג להשתמש ב-MTTF (ראשי תיבות של "Mean time to failure"), המייצג את אורך הזמן הממוצע עד לתקלה (ולמעשה את אורך החיים של מוצר חד-פעמי).
MT-LB (ר"ת ברוסית: многоцелевой тягач легко бронированный, "רכב גרירה רב-תכליתי משוריין קל") היינו רכב קרבי משוריין אשר פותח בברית המועצות לשעבר בתור רכב משוריין לגרירת ארטילריה, אך ברבות השנים עשרות דגמים שונים של ה-MT-LB פותחו לשלל ייעודים ושימושים שונים.
כיום משרת ה-MT-LB במספר מדינות הגוש הסובייטי לשעבר, ברוסיה ובמספר מדינות נוספות בעולם.
פיתוח ה-MT-LB נעשה כדי להחליף את סדרת ה-AT-P שהיו כלי רכב משוריינים גוררי ארטילריה.
החל מהכנסת הרכבים הממונעים לצבאות העולם בתחילת המאה ה-20, התחיל להיעשות שימוש נרחב בכלי רכב ייעודיים לגרירת תותחי ארטילריה סביב שדה הקרב כחלק חשוב במערך הארטילריה.
השימוש בכלי רכב משוריינים כגוררי ארטילריה החל בעיקר במהלך מלחמת העולם השנייה, כאשר לרוב היו אלו כלי רכב זחלים, באותה תקופה גם צצו ראשוני התותחים המתניעים, אך הצורך בכלי רכב משוריין שיכול להתנייד בשדה הקרב ולגרור תותחי ארטילריה לא נעלם.
בצבא ברית המועצות לאחר מלחמת העולם השנייה היה צורך בפיתוח כלי רכב משוריין לגרירה ארטילרית כחלק מהתפתחות כללית של הצבא.
כלי הרכב המשוריין הראשון שפותח לענות לצורך זה היה סדרה של כלים בשם AT-P, שהייתה מבוססת בעיקר על ה-ASU-57 שהיה תותח מתנייע קל ומוצנח, כלי זה היה קל מידי ומהר מאוד עלה הצורך ב-'סוס עבודה' משוריין ובעל יכולת גרירה רבה יותר.
ה-MT-LB היינו דגם משוריין של ה-MT-L אשר פותח על בסיס הטנק הקל PT-76. ה-MT-LB נכנס לייצור ולשירות בצבא ברית המועצות בשנת 1964 ויוצר במפעל בעיר חרקוב.
הוא כלי בעל 2 אנשי צוות: נהג, אשר יושב בקדמת הכלי ומפקד, אשר מפעיל את הצריח והמקלע שבו.
מלבד אנשי הצוות, הכלי מכיל מקום ל-11 לוחמים (כאשר הוא מופעל כנגמ"ש או ככלי מחלקתי מקצועי כמו אב"כ) או לחלופין שטח אחסון (כאשר הוא מופעל כמערכת נשק ניידת, גורר ארטילרי או אמבולנס).
הכלי מסוגל להכיל מטען במשקל של עד 2 טון ומסוגל לגרור עד 6.5 טון, הוא אמפיבי בעל הנעה במים ובעל צללית נמוכה יחסית, נתוני ה-MT-LB הפכו אותו לפלטפורמה מוצלחת ומגוון שימושים ומערכות.
MT-LB: דגם הבסיס של הכלי אשר משמש כרכב גרירה ארטילרי ולעיתים גם כנגמ"ש או אמבולנס משוריין.
בצבא הרוסי נכון ל-2010, ישנם 4,800 כלים מסוג MT-LB על דגמיו השונים.
MT-LBV: דגם בעל מערכת זחלים בעלת לחץ נמוך, וזחל עבה יותר.
דגם אשר שימש באזורים ארקטיים ומושלגים.
MTP-LB: דגם סיוע לוגיסטי, לדגם הורד הצריח ובמקום הוא מכיל תאי אחסון לציוד על גג הכלי.
SNAR-10 "יגואר": דגם אשר מרכיב מכ"ם 1RL-127 בעל טווח של 16 ק"מ, לאיתור וסיוע לכוחות ארטילריה.
SNAR-10M "פנתרה": דגם משודרג (M: מודרני) בעל מערכת מכ"ם אוטומטית עם טווח של 40 ק"מ.
9A34: רכב שיגור לטילי נ"מ 9K35 סטרלה-10 כחלק ממערכת הנ"מ SA-13 הניידת.
9P149 Shturm-S: רכב שיגור לטילי נ"ט מסוג שטורם.
RPM: דגם לזיהוי קרינה רדיואקטיבית.
MT-LBU: דגם מעט גדול יותר אשר שימש תחילה כרכב פיקוד וסיור ארטילרי והפך גם הוא לבסיס לדגמים עתידיים.
2S1 Gvozdika: ידוע גם בשם SAU-122, תותח מתנייע 122 מ"מ.
1,725 כלים מסוג זה משרתים נכון ל-2010 בצבא הרוסי.
RKhM Kashalot: רכב סיור וזיהוי אב"כ.
RKhM-K: דגם פיקוד (K: פיקוד) למחלקת סיור וזיהוי אב"כ.
UR-77 Meteorit: דגם אשר שימש לפינוי שדות מוקשים בעזרת שני משגרי רקטות השולחים שרשרת מטענים ומפעילים את המוקשים.
MT-LBM: שדרוג שנעשה לכלי הבסיס בשנות ה-90 (M: מודרני) אשר שימש בסיס לדגמים עתידיים.
לכלי זה נעשו שדרוגים ודגמים שונים לצרכים שונים של הצבא הרוסי, ביניהם שימוש בצריחים מסוגים שונים, הרכבה של כלי נשק, תותחים ומשגרים מסוגים שונים ושימושי מכ"ם, סיור ואב"כ.
MT-LB AT-I: דגם להנחת מוקשים.
MT-LB RHR: דגם סיור וזיהוי אב"כ.
MT-LB SE: דגם המשמש כאמבולנס משוריין.
SMM B1.10 Tundzha: דגם נגמ"ש מרגמה, המכיל מרמה 120 מ"מ ומקום ל-58 פצצות מרגמה.
KShM-R-81 Delfin: דגם פיקוד בעל מערכות קשר, גנרטור ואנטנות.
BRM Sova: דגם סיור בעל יכולות זיהוי וניטור חומרי אב"כ.
R-80: דגם תצפית קדמי לכוחות ארטילריה.
BMP-23: דגם נגמ"ש לחימה בעל צריח גדול יותר, תותח 23 מ"מ ומשגרים לטילי נ"ט.
BMP-23D: גרסה משופרת של נגמ"ש הלחימה עם טילי 9M111 פאגוט ומדוכות עשן.
BMP-30: גרסה בעלת צריח מה-BMP-2, מעטים יוצרו.
MT-LB Pi: דגם המשמש כרכב הנדסה קרבית.
MT-LB Pzj: דגם המשרת יחידות נ"ט.
MT-LB Pzj Fü: דגם פיקוד ביחידות הנ"ט.
MT-LB (BO) SFL: דגם פיקוד ביחידות/סוללות ארטילריה.
SaN MT-LB: דגם המשמש אמבולנס משוריין.
MTP-LB: דגם חילוץ וסיוע לכוחות משוריינים.
MT-LB: הכלי בשירות הצבא הפולני מיוצר ברישיון בפולין והוא בעל צריח מעט שונה.
WEB Lotos: דגם המשמש כאמבולנס משוריין.
R-137T: דגם קשר בעל ציוד קשר נוסף ואנטנות.
לדגם זה קיימת גרסת פיקוד בשם "Irys".
"Przebiśnieg": מערכת לוחמה אלקטרונית בעלת שלושה כלים, ה-SZ ללוחמה אלקטרונית וחסימה, ה-SR למודיעין קשר ושיבוש קשר, וה-WD krel רכב פיקוד של המערכת.
Opal: דגם משודרג של ה-MT-LB המיוצר ברישיון בפולין.
הדגם מכיל מנוע משופר, הנעה משופרת במים, צריח חדש עם מקלע 12.7 מסוג NSVT ושיפורים נוספים.
דגם שונים מיוצרים על בסיס האופל בין היתר דגם נ"מ, אמבולנס, פינוי מוקשים ודגם פיקוד.
Opal-II: דגם משודרג של האופל, בדומה לשדרוג ב-MT-LBU, בעל 7 בוגים מכל צד, בעל מבנה ארוך יותר ומנוע משופר.
Multi-service access gateway (ידוע גם כ-Multi-service access node, או בקיצור MSAN/MSAG; בתרגום חופשי: מתג מרובה שירותים) הוא רכיב תקשורת ברשתות NGN אשר ממוקם בארון סעף ומשמש להעברת מספר שירותים כגון: טלפוניה, אינטרנט ו-IPTV מספק השירות למנוי, השירותים מבוססי IP.
בעבר ספק השירות היה נדרש לספק כל שירות על גבי רכיב רשת שונה:
ה-MSAG בנוי באופן המאפשר התקנה, החלפה או הסרה של כרטיסי תקשורת בטכנולוגיות שונות לדוגמה: VDSL, ADSL לשירותי אינטרנט ו-POTS לשירותי טלפוניה.
כך אפשר לספק שירותי תקשורת מותאמים לדרישות המנוי.
בנוסף יש תמיכה בסוגי חיבור שונים ל-MSAG כמו סיב אופטי, כבלי נחושת, כבלי רשת ואלחוט.
בכך ה-MSAG יכול להיות מחובר בסיב אופטי אל ליבת הרשת של ספק השירות מצד אחד, ומהצד השני מחובר באמצעות כבלי נחושת אל המנוי.
בנוסף יש סוללות גיבוי במקרה של הפסקת חשמל.
לרוב ה-MSAG ימוקם בקרבת בית לקוח על גבי מדרכה ברחוב, בתוך ארון סעף, חדרי תקשורת בבנייני מגורים ומשרדים, או לחלופין ימוקם ה-MSAG במרכזיה של ספק השירות.
MSConfig (נקראת באופן רשמי System Configuration בחלונות ויסטה, 7, ו-8, ו- Microsoft System Configuration Utility במערכות ההפעלה הקודמות, בעברית נקראת התוכנה כלי שירות לקביעת תצורת המערכת או קביעת תצורת המערכת) היא תוכנת מערכת שתפקידה לאבחן בעיות בתהליך האתחול של חלונות.
ניתן להשתמש בתוכנה גם כדי לקצר את זמן האתחול.
היא יכולה להפעיל ולבטל פעילות תוכנות מנהלי התקנים ושירותי חלונות המופעלים בזמן עליית המערכת, או לשנות את פרמטרי האתחול.
בין היתר, המשתמש היה יכול להגדיר דרך התוכנה הפעלה ידנית של "מצב בטוח", והגדרות נוספות הקשורות לכך.
היא כלולה בכל הגרסאות של חלונות החל מחלונות 98 להוציא את חלונות 2000. אף על פי שבחלונות 95 ו-2000 התוכנה אינה קיימת כברירת מחדל, ניתן להוריד אותה גם למערכות אלו.
על פי מיקרוסופט, MSConfig לא תוכננה כדי לשמש ככלי ניהול לתוכנות ושירותים הפועלים בזמן עליית המערכת, למרות שזהו השימוש הנפוץ ביותר שלה.
MSConfig על גלגוליה סיפקה כלים רבים נוספים, וביניהם:
שינוי תכונות של קובצי אתחול, במערכות מבוססות DOS לדוגמה הכוונה הייתה לקובצי אצווה כמו AUTOEXEC.BAT וקובצי הגדרות שהקרנל משתמש בהם כמו SYSTEM.INI.
בחלונות 98 ומילניום, הכלי יכל לספק הגדרות תמיכה מתקדמות למערכת ההפעלה.
המשתמש היה גם יכול להריץ כלי מערכת בסיסיים דרכו.
בחלונות 98 המשתמש היה יכול להיעזר בכלי כדי ליצור גיבוי לקובצי האתחול.
במילניום, המשתמש היה יכול להפעיל או לבטל מנהלי התקן וירטואליים (VXD) סטטיים מסוימים כך שייטענו או שלא ייטענו במהלך עליית המערכת, להגדיר או לשנות משתני סביבה, ולשנות הגדרות של שפות הקלט שמותקנות על המערכת, דבר שעד כה המשתמש יכל לעשות רק ב-Real mode של DOS דרך שינוי הקובץ AUTOEXEC.BAT.
במילניום וב-XP המשתמש היה יכול לשחזר קבצים מסוימים מההתקנה המקורית של המערכת.
בכל מערכות NT שהגיעו לפני ויסטה, הכלי סיפק אפשרויות לשינוי קובץ הגדרות האתחול (Boot.ini) שממנו מנהל האתחול NTLDR היה קורא.
במערכות מויסטה והלאה יש שימוש במנהל אתחול מתקדם יותר שהחליף את NTLDR, ולכן חלון ההגדרות השתנה בהתאם.
כמו כן, MSConfig במערכות ויסטה והלאה הכלי מאפשר למשתמש להפעיל כלים נוספים כמו הצגת מידע מערכת, הגדרות מערכת שונות, אפשרויות אינטרנט, והגדרות בקרת משתמש (UAC).
בחלונות 8, החלק האחראי על הפעלה וביטול פעילות תוכנות מנהלי התקנים ושירותי חלונות המופעלים בזמן עליית המערכת עבר למנהל המשימות.
הלשונית Startup בכלי עודנה קיימת אך היא מפנה את המשתמש למנהל המשימות.
גלריית השוואה בין גרסאות הכלי
MSM (קיצור של: Methylsulfonylmethane, נוסחה כימית: (CH3)2SO2) ידוע גם בכמה שמות אחרים כולל דימתיל סולפון (DMSO2), מתיל סולפון ו (במיוחד ברפואה אלטרנטיבית) מתילסולפוניל מתאן (MSM).
זאת תרכובת גופרית אורגנית הנמצאת בכל האורגניזמים.
החומר מצוי בנוזלי הגוף וברקמות וזקוק להתחדשות יומיומית על ידי אספקה חיצונית באמצעות מקורות תזונתיים.
MSM מיוצר על ידי אצות ימיות ומשוחרר לעננים על ידי אידוי מי ים.
בירידת מי הגשמים, החומר מתערבב עם רקבובית בקרקע ונספג בצמחים.
לכן, MSM חסר במזון שלא הושקה במי גשם אלא גדל בחממה או הושקה על ידי מערכות השקיה.
ה-MSM נמצא במזונות מן החי והצומח.
בשל נדיפותו הגבוהה יחסית, הוא מתנדף בבישול ולכן ניתן למצוא אותו במזונות טריים בלבד.
MSM מופיע כמוצק חסר צבע.
הוא יציב מבחינה כימית ואינו מתפרק גם בטמפרטורות גבוהות.
הוא מופיע באופן טבעי בחלק מהצמחים הפרימיטיביים, ונמצא בכמויות קטנות במזונות ומשקאות רבים, ומשווק (תחת השם MSM) כתוסף תזונה.
הוא משמש לעיתים כחומר חיתוך עבור מתאמפטמין המיוצר באופן לא חוקי.
הוא נמצא בדרך כלל גם באטמוספירה שמעל לאזורים ימיים, שם הוא משמש כמקור פחמן לחיידק האפיפיה הנישא באוויר.
חמצון של דימתיל סולפוקסיד מייצר את הסולפון, הן בתנאי מעבדה והן בגוף האורגניזם.
בגלל הקוטביות והיציבות התרמית שלו, DMSO2 מותך שימש באופן תעשייתי כממס בטמפרטורה גבוהה.
לדוגמה, עקירה של אריל כלורידים על ידי אשלגן פלואוריד בוצעה בנוזל.
מחקרי תהודה מגנטית גרעינית (NMR) הוכיחו ש-MSM שנבלע נספג בדם וחוצה את מחסום הדם/מוח.
מחקר שהתבצע בעזרת NMR מצא גם רמות ניתנות לזיהוי של MSM הנמצאות בדרך כלל בדם ובנוזל השדרה, דבר שמצביע על כך שמקורו מתזונה, ממטבוליזם של חיידקי מעיים וממטבוליזם של מתאניול אנדוגני של הגוף.
למרות שלא אושרו שימושים רפואיים עבור MSM, נחקרו יתרונות בריאותיים שלו.
ג'ייקוב דיווח כי נתן MSM ליותר מ-18,000 חולים עם מגוון מחלות; ג'ייקוב היה שותף בכתיבת ספר הממליץ על MSM כמקור טבעי ל"גופרית פעילה ביולוגית".
הוא מצביע על כך שאנשים רבים לא מקבלים מספיק גופרית בתזונה שלהם.
לא מוגדרת צריכה תזונתית (DRI) או ערך יומי מומלץ עבור גופרית.
מקורות תזונתיים בולטים לגופרית כוללים ירקות ממשפחת המצליבים, שום, בצל, אסאפוטידה , קטניות, אגוזים, זרעים, חלב צמחי, חלב מן החי וביצים (חלבונים וחלמונים).
הטענות לצורך בתוספת גופרית מקורן ב-Robert Herschler, ביוכימאי שרשם פטנט על "שימושים תזונתיים ותרופתיים של מתילסולפונילמתאן ותכשירים הכוללים אותו" ב-1982. הוא טען ש-MSM שימושי לטיפול במתח, דלקת ברירית, אלרגיות ובעיות במערכת העיכול.
מחקרים בקנה מידה קטן של טיפולים אפשריים עם MSM נערכו הן על בעלי חיים והן על בני אדם.
מחקרים אלה של MSM הציעו כמה יתרונות, במיוחד לטיפול בלחץ חמצוני ודלקת מפרקים ניוונית, אך חסרות עדויות לשימושים אחרים.
מסד הנתונים המקיף של תרופות טבעיות מכיל רשימה מתעדכנת ללא הרף של מחקרי MSM הקשורים לבריאות.
בחולדות, לא נצפו תופעות לוואי לאחר מנות יומיות של 2 גרם MSM לק"ג משקל גוף.
במחקר מעקב של 90 יום, חולדות קיבלו מינון MSM יומי של 1.5 גרם/ק"ג, ולא נצפו שינויים מבחינת תסמינים, כימיה בדם או פתולוגיה גסה.
בניסויים קליניים, מספר מחקרים דיווחו על מינימום או היעדר תופעות לוואי לאחר 12 שבועות.
תופעות הלוואי שדווחו ממחקרים אלה כללו בעיות קלות במערכת העיכול, עייפות וכאבי ראש, אם כי לא נראו שינויים לעומת פלצבו.
מחקר עדכני יותר בן 26 שבועות על דלקת מפרקים במפרקים גדולים לא מצא תופעות לוואי או שינויים חריגים בעת נטילת 6 גרם MSM ליום.
MSM נחשב ל'כנראה בטוח' במינונים טיפוליים, אם כי עדיין נדרש מחקר נוסף כדי להעריך את בטיחותו לשימוש ארוך טווח.
MS NOW (לשעבר MSNBC) הוא ערוץ טלוויזיה אמריקאי המשדר חדשות בארצות הברית ובעולם, דרך הכבלים והלוויין.
הערוץ נמצא בבעלות חברת NBCUniversal, ומהווה חברת בת לתאגיד החדשות של חברת Comcast.
השם MSNBC נגזר מהקיצורים של חברת מיקרוסופט (Microsoft) ומהרשת NBC (National Broadcasting Company), ששיתפו פעולה בהקמת הערוץ.
הערוץ מזוהה עם השמאל הפוליטי ועם המפלגה הדמוקרטית.
הערוץ ואתר האינטרנט הושקו ביולי 1996. למרות שהיה להם אותו שם, msnbc.com ו-MSNBC, הם שמרו על מבנים ארגוניים ומערכות חדשות נפרדות.
מטה msnbc.com היה בקמפוס מיקרוסופט ברדמונד, וושינגטון, ואילו MSNBC פעלה ממטה NBC בניו יורק.
מיקרוסופט יצאה מההשקעה שלה בערוץ MSNBC בשנת 2005, ומ-msnbc.com ביולי 2012. אתר החדשות מותג מחדש ל- NBCNews.com, ו- msnbc.com הושק מחדש כאתר של ערוץ הכבלים.
ערוץ הטלוויזיה חולק את הסמל של הקשת והטווס, עם אחיו לרשת – CNBC ו-NBCSN.
מרבית תוכניותיו משודרות מבניין ג'י אי בניו יורק.
נכון לספטמבר 2018, כ-87 מיליון משקי בית בארצות הברית (90.7 אחוזים מנויי הטלוויזיה בתשלום) יש גישה ל-MSNBC.
בשנת 2019 דורגה MSNBC במקום השני מבין רשתות הכבלים הבסיסיות עם ממוצע של 1.8 מיליון צופים, אחרי יריבת פוקס ניוז, עם 2.5 מיליון צופים בממוצע.
בנובמבר 2025 החליף הערוץ את שמו לשם MS NOW.
MSNBC הוקמה תחת שותפות אסטרטגית בין NBC (שהייתה אז בבעלות הקונגלומרט ג'נרל אלקטריק) ומיקרוסופט.
בכיר NBC טום רוג'רס הוביל את השותפות.
ג'יימס קינסלה, מנהל בכיר ממיקרוסופט, כיהן כנשיא הרכיב המקוון, MSNBC.com, וייצג את חברת הטכנולוגיה במיזם המשותף.
מיקרוסופט השקיעה 221 מיליון דולר תמורת נתח של 50 אחוז מערוץ הכבלים.
MSNBC ומיקרוסופט חילקו את עלות חדר החדשות של 200 מיליון דולר בסקאוקוס, ניו ג'רזי, עבור msnbc.com.
MSNBC הושק ב-15 ביולי 1996. התוכנית הראשונה הוגשה על ידי ג'ודי אפלגייט וכללה חדשות, ראיונות ופרשנויות.
במהלך היום נמשך הסיקור החדשותי עם התוכנית The Contributors, תוכנית שהגישו אן קולטר ולורה אינגרהם, ותוגנית ראיונות בהגשת אפלגייט, ג'ון גיבסון וג'ון סיגנטאלר.
הדיווחים היו בדרך כלל ארוכים ומפורטים יותר מהדיווחים והכתבות של CNN.
MSNBC הגדילה בהדרגה את הדגש על פוליטיקה.
בינואר 2001 החל שידור התוכנית של מייק ברניקל, אך היא בוטלה ביוני 2001 בגלל עלויות גבוהות.
ביוני אמר מנכ"ל מיקרוסופט, סטיב באלמר, כי הוא לא היה מקים את MSNBC אילו היה חוזה בקושי למשוך צופים, וכי לו הייתה למיקרוסופט האפשרות לחזור בזמן, היא לא הייתה חותמת על העסקה להקמת MSNBC.
מיקרוסופט הסכימה לשיתוף פעולה למשך 99 שנה, השקיעה בסך הכל עד אז כ-500 מיליון דולר, והתחייבה לשלם ל-NBC דמי רישוי בגובה של כ-30 מיליון דולר.
לאחר פיגועי 11 בספטמבר, MSNBC החלה לכנות את עצמה "ערוץ החדשות של אמריקה" ושכרה מארחים דעתניים כמו אלן קיז, פיל דונהיו, פאט ביוקנן וטוקר קרלסון; מהפך מיתוגי זה, לעומת זאת, הביא אחריו דווקא ירידה ברייטינג.
עם זאת, בעקבות מלחמת עיראק השתפר הרייטינג של הערוץ.
ממרץ 2003 עד ינואר 2011 השדרן קית אולברמן אירח את תוכנית הפרשנויות הפוליטית של הערוץ "Countdown with Keith Olbermann".
ביולי 2004, האתר MSNBC.com רשם רווח ראשון.
ב-23 בדצמבר 2005, NBC יוניברסל הודיעה על רכישתה של 32 אחוזים נוספים ב-MSNBC ממיקרוסופט, רכישה שאפשרה ל-NBC לאחד עוד יותר את פעילות חדר החדשות של MSNBC עם NBC News ויתר נכסי הכבלים שלה (אתר החדשות msnbc.com נותר מיזם משותף נפרד בין מיקרוסופט ל- NBC במשך שבע שנים נוספות).
מאוחר יותר מימשה NBC את האופציה לרכוש את יתרת 18 אחוזים ממיקרוסופט ב-MSNBC.
בין השנים 2005 ל-2008 תוכנית הדגל של הערוץ בשעות הערב הוגשה על ידי טאקר קרלסון, ב-2009 הוא עבר לערוץ פוקס ניוז.
MSNBC ו-NBC News החלו לשדר מהאולפנים החדשים שלהם במתחם רוקפלר סנטר של NBC בניו יורק ב-22 באוקטובר 2007. השיפוצים הנרחבים באולפנים הקשורים אפשרו ל-NBC למזג את כל פעולות החדשות שלה לבניין אחד.
כל שידורי MSNBC וחדשות NBC Nightly מקורם באולפנים החדשים.
יותר מ 12.5 שעות טלוויזיה חיה מצולמים מדי יום באולפנים בניו יורק.
MSNBC הכריזה גם על אולפנים חדשים ליד מגרש אולפני יוניברסל.
באוגוסט 2008 הודיע הערוץ כי רייצ'ל מדאו תקבל תוכנית משלה, "The Rachel Maddow Show", אשר תחליף את התוכנית "Verdict with Dan Abrams", בשעה 21:00 בערב.
התוכנית זכתה לשבחים ממבקרים והייתה מספר פעמים לתוכנית הנצפית ביותר בערוץ.
חודש לאחר תחילת שידורה הכפילה התוכנית את מספר צופי הערוץ בשעת שידורה.
הנחייתה את התוכנית הפכה אותה ללסבית הראשונה המנחה תוכנית בשעת פריים טיים בארצות הברית.
ביולי 2011 הודיעה חברת HOT כי שידור ערוץ CNN יוחלף ב-MSNBC.
ביולי 2016 הרשת שידרה לראשונה את Dateline Extra, שהייתה גרסה מקוצרת של Dateline NBC וצעד נוסף לקראת איחוד MSNBC ו-NBC News.
בספטמבר 2016, MSNBC השיקה את השעה ה-11 עם בריאן וויליאמס כתוכנית סיכום של חדשות היום ותצוגה מקדימה של כותרות היום שאחרי.
זו הייתה תוכנית הפריים-טיים החדשה הראשונה של MSNBC מזה כמעט ארבע שנים.
בינואר 2017, שודרה לראשונה תוכנית בשעה 18:00 בשם "EST עם גרטה", בהנחיית מנחת ערוץ פוקס ניוז לשעבר גרטה ואן סוסטרן.
התוכנית שודרה במשך שישה חודשים לפני שבוטלה בסוף יוני 2017. במקומה הרשת קידמה את כתב המשפטי הראשי ארי מלבר לארח תוכנית בשעה 18:00.
בנובמבר 2025 שינה הערוץ את שמו לשם MS NOW כחלק מתהליך שיווקי של מיתוג מחדש.
תפקידה להגביר את יעילות הניווט הלווייני התומך ב-DGPS (GPS דיפרנציאלי) אשר תפקידו לשפר את רמת הדיוק במקלטים על ידי דווח (ולאחר מכן שיפור) על רמת הדיוק של האותות ממערכת ה-GPS.
המערכת פרושה ומתפקדת לשירותי תעופה מספטמבר 2007. בדומה לשירות WAAS הפועל בצפון אמריקה, ול-EGNOS הפועל באירופה.
השימוש במערכת הגברה מסוג זה יכול לשפר דיוק של מקלט GPS מטווח שגיאה של 20 מטרים לרמה של 1.5-2 מטרים.
MSAS במקור השתמשה בלוויינים ממשפחת MTSAT (Multi-functional Transport Satellites) שהיו אחראים על שידור התיקונים, אך החל מאפריל 2020, השידור עבר ללוויין QZS-3 מהמערכת QZSS (Quasi-Zenith Satellite System).
שדרוגים נוספים מתוכננים בעתיד, כולל הרחבת השירותים לגובה ולדיוק נוסף.
Mediterranean Shipping Company (בקיצור: MSC) היא חברת הספנות הגדולה בעולם, במונחי קיבולת כלי שיט.
יחד עם זאת, מכיוון שאינה נסחרת בבורסה היא אינה מחויבת להציג את נתוני התקציב שלה על ידי צדדים בלתי תלויים, על כן המידע שהחברה מפרסמת על עצמה לא מאומת.
נכון לאמצע שנת 2025, החברה מפעילה 900 אוניות מכולות.
MSC היא חברה אשר הוקמה בנאפולי, איטליה ושכיום בסיסה נמצא בז'נבה, שווייץ והיא פעילה בכל הנמלים הגדולים בעולם.
MSC קרוז היא חטיבה של החברה המתמקדת באוניות תענוגות.
MSC נוסדה ב-1970 על ידי ג'יאנלואיג'י אפונטה כחברה פרטית כאשר הוא קנה את הספינה הראשונה Patricia ולאחריה את Rafaela, הקרויה על שם אשתו, רפאלה אפונטה דיאמנט, ישראלית לשעבר, שנולדה בחיפה.
אפונטה הכיר את אשתו רפאלה כאשר הייתה נערה בת 17 ועלתה על מעבורת בפיקודו של אפונטה.
לאחר מכן היגרה רפאלה עם הוריה לז'נבה בשווייץ, שם עבד אביה כבנקאי.
אפונטה עבר בעקבות רפאלה לשווייץ, והם התחתנו שם ב-1970. בני הזוג נטלו הלוואה של 200 אלף דולר יחד, וקנו איתה את האוניה הראשונה, "פטריסיה", אוניית מטען.
עם שתי הספינות האלו, "פטריסיה" ו"רפאלה", הפעיל אפונטה קו ימי בין הים התיכון לסומליה.
הקו התרחב משמעותית לאחר קניית ספינות מטען מיד שנייה.
עד 1977 לחברה היו קווים לצפון אירופה, אפריקה והאוקיינוס ההודי.
ההרחבה המשיכה במהלך שנות ה-80 ועד סוף העשור החברה הפעילה אוניות לאמריקה הצפונית ואוסטרליה.
ב-1989 MSC רכשה את חברת שיט התענוגות Lauro Lines ושינתה אותה ל-MSC קרוז ב-1995, והגדילה משמעותית את העסקים בתחום זה.
במרץ 2009 השיקה החברה את ספינת המטען הגדולה ביותר בעולם דאז שנקראת "MSC Danit", על שמה של דנית, בתו של עדני סימקין, יו"ר MSC ישראל.
החל מאוקטובר 2014, דיאגו אפונטה (בנו של המייסד) מונה לנשיא ומנכ"ל החברה.
רפאלה אפונטה דיאמנט, שעבדה יחד עם בעלה כמעצבת האוניות של החברה, מופיעה ברשימת עשירי העולם של פורבס לשנת 2024 עם הון של 33 מיליארד דולר, והיא האישה העשירה ביותר ברשימה מבין אלו שעשו את הונן במו ידיהן.
בשנת 2004 נפתחה נציגות ישראלית לחברה, שבראשה עומדת כיום לאה בוגץ' גנוסר.
MSC Napoli ננטשה בתעלת למאנש עקב סופה בינואר 2007.
ב-8 במרץ 2008 MSC Sabrina עלתה על שרטון בנהר סנט לורנס.
הספינה נגררה משם ב-4 באפריל.
MSC Jessica פורקה במספנת הגרוטאות בגוג'ראט, הודו, בניגוד לתקנות האירופאיות ואמנת בזל.
ב-4 באוגוסט 2009, 6 עובדים נהרגו כאשר הספינה הייתה בשלבי פירוק.
ב-29 באוגוסט 2009, MSC Nikita התנגשה עם ספינה אחרת מול נמל רוטרדם.
הספינה נגררה לנמל ולאחר מספר תיקונים הוכרזה כטוטל לוס.
אוניית המכולות MSC Chitra התנגשה עם כלי שיט אחר ב-8 באוגוסט 2010 בנמל הנמצא במהאראשטרה, כתוצאה מהפגיעה כ-300 מכולות נפלו למי הנמל.
הנמל נסגר למשך מספר ימים עד שהמכולות פונו ולא היוו סכנה לספינות.
ב-2006 MSC Elena נקנסה בסכום של 10 מיליון דולר לאחר שהואשמה בזיהום המים.
אוניית המכולות MV Rena עלתה על שרטון ליד טאורנגה, ניו זילנד ב-5 באוקטובר 2011.
האוניה הייתה אוניות צים לשעבר והפליגה תחת דגל ישראל בשם
ב-14 ביולי 2012, אוניית המכולות MSC Flaminia שטה באוקיינוס האטלנטי ועלתה באש, כתוצאה מכך התרחשו מספר פיצוצים.
הספינה ננטשה, ו-2 בני אדם מתוך 25 אנשי הצוות נהרגו בתקרית.
השתלטות איראן על אוניית המכולות MCS Aries: ב-12 באפריל 2024 אישרה איראן כי כוחותיה השתלטו על אוניית המכולות "MSC Aries", שבבעלות חלקית של חברת זודיאק מריטיים, שבשליטת אייל עופר ובני משפחתו, ורשומה בפורטוגל, בעת ששטה באזור מצר הורמוז תחת דגל מדיירה.
MSDOS.SYS הוא קובץ מערכת חיוני במערכות ההפעלה MS-DOS ו־Windows 9x.
בגרסאות MS-DOS בגרסאות 1.1x עד 6.22, הקובץ מרכיב את ליבת MS-DOS, והוא אחראי לגישה לקבצים ולניהול תוכניות.
MSDOS.SYS נטען על ידי ה־BIOS של DOS, IO.SYS, כחלק מתהליך האתחול.
בחלונות 95 (MS-DOS גרסה 7.0) עד חלונות ME (MS-DOS גרסה 8.0) ליבת DOS שולבה יחד עם ה־DOS BIOS בקובץ אחד - IO.SYS (הידוע גם כ־WINBOOT.SYS), ו־MSDOS.SYS נהפך לקובץ טקסט פשוט, המכיל הוראות לתצורת האתחול.
אם הקובץ WINBOOT.INI קיים תצורת האתחול נקראת ממנו ולא מהקובץ MSDOS.SYS.
קיימות תוכניות DOS כמו אנטי וירוס, הדורשות שקובץ ה-MSDOS.SYS יהיה בעל גודל מינימלי של 1 ק"ב, וזו הסיבה מדוע קיים בדרך כלל מספר גדול של שורות בלתי נצרכות בקובץ, החל מחלונות 95.
כברירת מחדל הקובץ נמצא בתיקיית השורש של התקן\מחיצת האתחול (בדיסקים קשיחים בדרך כלל \:C) ויש לו את תכונות הקובץ "מוסתר", "לקריאה בלבד", ו"קובץ מערכת".
IBM PC DOS וגם DR DOS מגרסה 5.0 (למעט DR-DOS גרסה 7.06), משתמשים בקובץ IBMDOS.COM בשביל אותה מטרה, ו־DR DOS גרסה 3.31 עד 3.41, משתמשים ב-DRBDOS.SYS במקום.
FreeDOS משתמש בקובץ KERNEL.SYS לאותה מטרה.
מערכות הפעלה מבוססות חלונות NT (NT 3.1-4, 2000, XP, ו־2003) משתמשות בקובץ NTLDR, ומערכות NT מגרסה 6 ומעלה (ויסטה, 2008, 7, 8, 8.1, ו־10) משתמשות ב־bootmgr במקום ויש להם תהליך אתחול אחר.
היא חברת תקשורת המפעילה רשת תקשורת סלולרית ברוסיה ומספקת שירותי טלפוניה מקומית, שירותי גישה נרחבים לאינטרנט, טלוויזיה דיגיטלית ונחשבת למפעילה הסלולרית הגדולה ביותר ברוסיה ובחבר המדינות עם 107 מיליון מנויים בסך הכל, נכון לשנת 2014.
בסוף שנת 2016 היו לחברה כ-80 מיליון מנויים ברוסיה, 20.4 מיליון מנויים באוקראינה, 2.1 מיליון מנויים בטורקמניסטן, 1.6 מיליון מנויים בארמניה, 1.1 מיליון מנויים באוזבקיסטן ו-5.6 מיליון מנויים בבלארוס.
החברה נסחרת בבורסת מוסקבה ובמדד נאסד"ק של הבורסה בניו יורק.
החברה החלה את פעילותה ברוסיה בשנת 1993 כשהוקמה על ידי רשת הטלפון העירונית של מוסקבה, חברת מניות בבעלות עיריית מוסקבה שנכנסה לשוק התקשורת הסלולרית והייתה הראשונה מסוגה (אחריה נכנסו חברת GSM צפון-מערב, Beeline בבעלות Vympelcom, Tele2 רוסיה, MOTIV ואחרות כמו Yota שמהווה חברת בת של מגאפון, רוסטלקום ואחרות).
בנוסף לרשת ה-GSM וה-GPRS ("דור 2.5") שלה, לחברה רשת UMTS (דור 3) אשר בטכנולוגיית +HSPA (דור 3.5), מציעה קצב הורדה של עד 42Mbps.
באמצעות הפריסה הרחבה היא הייתה הראשונות ברוסיה להצטרף לרשת בטכנולוגיית LTE ("דור 4") ופרשה רשת דור רביעי בטכנולוגיית LTE ובכוונתה לפרוס גם רשתות דור חמישי לכשזו תהיה זמינה.
החברה מספקת שירותי גישה לאינטרנט (ISP) ושירותי טלוויזיה ניידת MTS TV.
החברה השיקה בשנת 2021 את שירות הזרמת המדיה KION ובו סרטים וסדרות לצפייה ישירה.
MTCR (ראשי תיבות של Missile Technology Control Regime, כלומר "משטר בקרת טכנולוגיית טילים") הוא משטר בקרת ייצוא רב-צדדי, תוצאת הסכמה פוליטית מחייבת אך לא רשמית בין 35 מדינות-חברות, השואפות להגביל את התפשטות הטילים וטכנולוגיית הטילים.
המשטר הוקם בשנת 1987 על ידי מדינות ה-G7 המתועשות.
ה-MTCR שואף להגביל את הסיכונים של הפצת נשק להשמדה המונית (WMD) על ידי שליטה בייצוא של סחורות וטכנולוגיות שיכולות לתרום למערכות אספקה (מלבד מטוסים מאוישים) של נשק כזה.
בהקשר זה, ה-MTCR שם דגש מיוחד על רקטות וכלי טיס בלתי מאוישים המסוגלים לספק מטען של לפחות 500 ק"ג לטווח של לפחות 300 ק"מ וכן על ציוד, תוכנה וטכנולוגיה עבור מערכות כאלה.
מדינת ישראל אינה חתומה רשמית אך התעשיות הביטחוניות בישראל מחויבות למשטר ומייצאות על פי הכללים המפורטים בו.
ה-MTCR אינו אמנה ואינו מטיל התחייבויות משפטיות מחייבות על שותפים (חברים).
במקום זאת, מדובר בהבנה פוליטית לא רשמית בין מדינות המבקשות להגביל את התפשטות הטילים וטכנולוגיית הטילים.
משטר בקרת הטילים (MTCR) הוקם באפריל 1987 על ידי מדינות ה-G7 : קנדה, צרפת, גרמניה, איטליה, יפן, בריטניה וארצות הברית.
הוא נוצר כדי לבלום את התפשטותן של מערכות אספקה בלתי מאוישות לנשק גרעיני, בפרט מערכות שיכולות לשאת מטען של 500 ק"ג לטווח של לפחות 300 ק"מ.
ה-MTCR חל על יצוא לחברים וללא חברים.
מזכר עזר שצורף להסכם אומר שהוא אינו מחליף הסכמים קודמים, שלדברי חברות נאט"ו מאפשרות אספקת מערכות "קטגוריה 1" בין חברות נאט"ו.
דוגמה לכך היא ייצוא ארצות הברית של טילי טריידנט לבריטניה לצורך אספקת נשק גרעיני.
בפגישה השנתית באוסלו בין ה-29 ביוני ל-2 ביולי 1992, בראשות סטן לונדבו, הוסכם להרחיב את היקף ה-MTCR כך שיכלול אי-הפצה של כלי טיס בלתי מאוישים (מל"טים) לנשק להשמדה המונית.
חומרים אסורים מחולקים לשתי קטגוריות, המפורטות בנספח הציוד, התוכנה והטכנולוגיה של MTCR.
שלושים וחמש מדינות חברות, כאשר הודו הצטרפה ב-27 ביוני 2016.
לפי איגוד בקרת הנשק, ה-MTCR הצליח לעזור להאט (או לעצור) כמה תוכניות טילים בליסטיים: "ארגנטינה, מצרים ועיראק נטשו את תוכנית הטילים הבליסטיים המשותפת של קונדור II.
ברזיל ודרום אפריקה גם גנזו או ביטלו תוכניות טילים או כלי שיגור לחלל.
חלק ממדינות ברית ורשה לשעבר, כמו פולין וצ'כיה, השמידו את הטילים הבליסטיים שלהן, בין השאר, כדי לשפר את סיכוייהן להצטרף ל-MTCR".
באוקטובר 1994, המדינות החברות ב-MTCR קבעו מדיניות הדדית מחייבת: אם חבר אחד שולל מכירת טכנולוגיה למדינה אחרת, כל החברים חייבים לעשות את אותו הדבר.
סין ראתה במקור את ה-MTCR כצעד מפלה מצד ממשלות מערביות, שמכרו מטוסים צבאיים מתוחכמים תוך הגבלת מכירות של טילים בליסטיים מתחרים.
היא הסכימה בעל פה שהיא תעמוד ב-MTCR בנובמבר 1991, וכללה את ההבטחה במכתב משר החוץ שלה בפברואר 1992. סין חזרה על התחייבותה בהצהרה המשותפת של ארצות הברית-סין מאוקטובר 1994. בהצהרה המשותפת שלהן מאוקטובר 1997, אמרו ארצות הברית וסין כי הן הסכימו "להתבסס על ההצהרה המשותפת על אי-הפצת טילים משנת 1994".
רשימת בקרת היצוא של טילים וטילים וטכנולוגיות, תקנה רשמית, פורסמה באוגוסט 2002. בשנה שלאחר מכן, יו"ר MTCR הזמין את סין להשתתף.
סין ביקשה להצטרף ל-MTCR ב-2004, אך חברות לא הוצעה בגלל חששות לגבי תקני בקרת היצוא של המדינה.
ישראל, רומניה וסלובקיה הסכימו לציית לכללי הייצוא של MTCR, למרות שהן אינן חברות.
על אף האמור לעיל, למשטר יש מגבלות; ידוע שהמדינות החברות מפרות את הכללים בחשאי.
חלק מהמדינות הללו, עם דרגות שונות של סיוע חוץ, הציבו טילים בליסטיים לטווח בינוני שיכולים לעבור יותר מ-1,000 ק"מ ומפתחות טילים עם טווחים גדולים יותר; ישראל וסין פרסו מערכות SLCM גרעיניות אסטרטגיות, ICBMs ומערכות שיגור לוויינים.
מדינות שאינן חברות ב-MTCR קונות ומוכרות בשוק הנשק העולמי; צפון קוריאה נתפסת כיום כמקור העיקרי להפצת טילים בליסטיים בעולם, וסין סיפקה טילים בליסטיים וטכנולוגיה לפקיסטן.
סין סיפקה DF-3A IRBMs לערב הסעודית ב-1988 לפני שהסכימה באופן לא רשמי לציית להנחיות MTCR.
ישראל אינה יכולה לייצא את מערכת שיגור החלל שלה שביט בשל מעמדה שאינו חבר ב-MTCR, למרות שממשל קלינטון התיר את האיסור על יבוא לחברות אמריקאיות לקנות את השביט ב-1994.
ליותר מ-20 מדינות יש מערכות טילים בליסטיים.
קוד ההתנהגות הבינלאומי נגד הפצת טילים בליסטיים (ICOC), הידוע גם כקוד ההתנהגות של האג, הוקם ב-2002. הקוד, הקורא לריסון ולזהירות בהפצת מערכות טילים בליסטיים המסוגלות להעביר נשק להשמדה המונית, מונה 119 חברים.
המשימה שלה דומה ל-MTCR's, קבוצת יצוא.
הודו הגישה בקשה לחברות ביוני 2015 בתמיכת רוסיה, צרפת וארצות הברית, והפכה לחברה ב-27 ביוני 2016.
למרות שהביעה רצון להצטרף לקבוצה, היא לא הגישה בקשה.
ממשלת פקיסטן התחייבה לדבוק בהנחיות MTCR, ואנליסטים מאמינים שהמדינה עושה זאת.
בשנת 2020 הודיעה ממשלת ארצות הברית כי תפרש מחדש את יישום ה-MTCR כדי לזרז מכירות של כלי טיס בלתי מאוישים (מל"טים) למדינות אחרות.
מדיניות ארצות הברית המתוקנת תפרש מחדש את האופן שבו ה-MTCR חל על מל"טים הנוסעים במהירויות מתחת ל-800 קמ"ש, כגון מל"טים Predator ו-Reaper (תוצרת General Atomics) ומזל"ט Global Hawk (תוצרת Northrop Grumman).
מי שאינם חברים המתחייבים לדבוק ב-MTCR כוללים:
MTV Unplugged ("אנפלאגד", ללא-חיבורים) היא תוכנית טלוויזיה בה רשת MTV מפיקה הופעות אקוסטיות לאמנים שונים.
חלק מן ההופעות הפכו לאלבומי הופעה ולמארזי DVD.
הסדרה שודרה בקביעות מ-1989 עד 1999. מאז שנת 2000 ועד 2009 שודרה התוכנית בתדירות נמוכה יותר, כאשר הוא נקראה בדרך כלל בשם "MTV Unplugged No.
מאז 2009, התוכנית משודרת מדי פעם, לפעמים באינטרנט בלבד.
התוכניות והספיישלים שהופקו נהגו לרוב להציג אמן או להקה אחת, תוך שילוב ביצועים של הלהיטים הגדולים שלהם וגרסאות כיסוי.
המונח "unplugged" מתייחס למוזיקה שבדרך כלל מנוגנת בכלים חשמליים (כגון גיטרה חשמלית או סינתיסייזר), אך מנוגנת במקום זאת בכלים לא חשמליים, למשל גיטרה אקוסטית או פסנתר, אם כי עדיין נעשה שימוש במיקרופון לשירה.
ברוב המקרים, גיטרת הבס משתמשת בהגברה, ולעיתים נעשה שימוש באורגן האמונד.
את התוכנית הגו שני מפקים ברשת MTV בניו-יורק, בוב סמול וג'ים ברנס.
הקונספט המקורי היה לכנס בחדר אחד כמה מבצעים, לתת להם לאלתר ולצלם את האירוע.
בשלב הראשון לא חשבו לשלב בתוכנית כוכבים גדולים, אך כבר בהתחלה הסתבר שיש פוטנציאל לקונספט, הקהל הביע עניין גדול ברעיון כתגובה לעליית המוזיקה האלקטרונית, והיה ביקוש לראות אנשים מנגנים מוזיקה, ללא כל האפקטים והיומרות שיש במופע רוקנרול שגרתי.
התוכנית עלתה לשידור בנובמבר 1989, שתחילה צולמו 13 פרקים בלבד, אך עם הצלחת התוכנית הופקו פרקים נוספים.
באפריל 1990 הופיע הגיטריסט סטיבי ריי וון בתוכנית, זו הייתה ההופעה האחרונה שלו בטלוויזה, זמן קצר לפני שנהרג בתאונת מסוק באוגוסט אותה שנה.
בשנת 1991 הופיעה בתוכנית להקת אר.אי.אם., זמן קצר לאחר צאת אלבומם המצליח ביותר Out of Time, ההופעה בתוכנית קידמה את מכירות האלבום וגרמה לאמנים אחרים להסכים ולהופיע בה.
בשנת 1992 הופיע בתוכנית אריק קלפטון, בעקבות המופע יצא אלבום, אשר זיכה אותו בשישה פרסי גראמי וכלל גרסה חדשה לשירו הוותיק Layla שהפך שוב ללהיט.
בשנת 1993 הופיעה בתוכנית להקת להקת נירוונה, שהייתה אחת מההופעות הטלוויזיוניות האחרונות של קורט קוביין לפני שהתאבד.
אלבום ההופעה היה לרב מכר.
בשנת 1995 הופיעה בתוכנית להקת קיס, שבעקבות הצלחתה התאחדה הלהקה ב-1996, לאחר 17 שנה שבה לא פעלה.
הופעתה של להקת אליס אין צ'יינס, שקוימה בתקופה בה נאבק סולן הלהקה, ליין סטאלי, בהתמכרות להרואין - התמכרות שגרמה למותו.
בשנת 1996 הופיעה בתוכנית להקת אואזיס, הופעה שהייתה בסכנת ביטול לאחר שסולן הלהקה, ליאם גלאגר, פרש ממנה בטענה שגרונו כואב.
אחיו, נואל גלאגר, לקח על עצמו את השירה, וקיים את ההופעה.
באותה שנה הופיעה גם להקת אליס אין צ'יינס, הופעה שקוימה בתקופה בה נאבק סולן הלהקה, ליין סטאלי, בהתמכרות להרואין - התמכרות שגרמה למותו.
בשנת 2001 הופיע בתוכנית לורין היל עם גיטרה בלבד, הופעה שגם יצאה אחר כך כאלבום.
בשנת 2005 חזרה התוכנית לאחר הפסקה של שלוש שנים עם הופעה של אלישה קיז.
MVP של העונה הסדירה ב-MLB הוא תואר שמוענק לשני השחקנים הטובים ביותר (Most Valuable Player) בליגת ה-MLB.
תואר אחד מוענק לשחקן המצטיין באמריקן ליג ותואר אחד מוענק לשחקן הטוב ביותר בנשיונל ליג.
הפרס הוענק לראשונה ב-1911, ועד שנת 1914, הוענק על ידי קלמרס אוטומוביל.
אחרי שנה זו, הופסקה חלוקת הפרס, ורק ב-1922 שבו להעניק אותו.
משנת 1931 ועד היום, מעניק את הפרס ארגון כתבי הספורט BBWAA.
שנה נשיונל ליג אמריקן ליגשחקןקבוצהשחקןקבוצה 1911 ווילדפייר שולטשיקגו קאבס טיי קובדטרויט טייגרס 1912 לארי דוילניו יורק ג'איינטס טריס ספיקרבוסטון רד סוקס 1913 ג'ק דוברטברוקלין דודג'רס וולטר ג'ונסוןוושינגטון סנטורס 1914 ג'וני אברסבוסטון ברייבס אדי קולינספילדלפיה אתלטיקס
השחקנים עם מספר תוארי ה-MVP הגבוה ביותר
MTV Unplugged in New York הוא אלבום הופעה אקוסטי של להקת הגראנג' האמריקנית נירוונה.
האלבום זכה בפרס גראמי עבור אלבום המוזיקה האלטרנטיבית הטוב ביותר לשנת 1996.
האלבום הוקלט ב-18 בנובמבר 1993, אולם הוא היה הראשון שהוציאה הלהקה לאחר מותו של סולנה קורט קוביין, באפריל 1994. מבקרים רבים שיבחו את הגישה המוזיקלית השקטה יותר שנירוונה נקטה בה בהופעה זו, ואת הטעם המוזיקלי המגוון של הלהקה.
האלבום כולל גרסאות כיסוי לשירים של דייוויד בואי, הווזלינס והמיט פאפטס.
מטרתו המקורית של קוביין הייתה לבחור מספר רצועות מן ההופעה ולהוציא אותן כבי-סיידס במשך 1994, והכוונה מעולם לא הייתה להוציא את האלבום במתכונת בה הוא יצא.
About a Girl היה הסינגל היחיד שיצא לקידום האלבום.
האלבום הגיע למקום הראשון במצעד הבילבורד האמריקני.
MVP (ראשי תיבות של Most Valuable Player – השחקן בעל הערך הרב ביותר) הוא תואר הצטיינות הניתן לספורטאים בענפי ספורט שונים.
התואר מצוי בעיקר בארצות הברית, אך מחולק גם במדינות אחרות, וניתן לשחקנים המוכרים כטובים ביותר במשחק מסוים, חודש מסוים, עונה מסוימת או כל תקופה אחרת.
גם בכדורגל נהוגים תארים דומים, אך הללו לא-נקראים בדרך כלל MVP אלא שחקן העונה, שחקן המחזור, שחקן המשחק וכו'.
למשל: כדורגלן השנה בעולם, כדורגלן השנה באירופה וכדורגלן העונה בישראל.
MVP של העונה הסדירה ב-NBA
MVP של סדרת הגמר ב-NBA
MVP של משחק האולסטאר של ה-NBA
MVP של ליגת העל בכדורסל
גביע הארט – גביע ה-MVP של העונה הרגילה ב-NHL
גביע קון סמיית' – גביע ה-MVP של הפלייאוף ב-NHL
MVP של פיינל פור היורוליג
MVP של גביע העולם בכדורסל
MVP של ליגת האלופות בכדוריד
תואר ה-MVP של העונה הסדירה ב-WNBA הוא פרס המוענק לכדורסלנית הטובה ביותר בעונה הרגילה ליגת ה-WNBA.
הזוכה בפרס נבחרת על ידי פאנל של כתבי ספורט ושדרנים, והפרס מוענק בזמן הפלייאוף.
פרס ה-MVP הראשון חולק עוד בעונת הליגה הראשונה, ב-1997. התואר הוענק לסינתיה קופר מקבוצת יוסטון קומטס.
אייז'ה וילסון זכתה בתואר ארבע פעמים, שלוש שחקניות זכו בתואר ה-MVP שלוש פעמים - ליסה לסלי, שריל סוופס ולורן ג'קסון.
בשנת 2001, ליסה לסלי הפכה לכדורסלנית הראשונה ב-WNBA, שזכתה בתואר ה-MVP של העונה הרגילה ובתואר ה-MVP של האולסטאר באותה השנה.
בנוסף, היא גם זכתה בתואר ה-MVP של גמר הפלייאוף.
פרס ה-MVP של הוורלד סיריס על שם וילי מייס הוא תואר הניתן לשחקן המצטיין של הוורלד סיריס, סדרת הגמר של ליגת ה-MLB.
הבחירה נעשית מיד לאחר סיום המשחק האחרון של הוורלד סיריס, על ידי שקלול בחירותיהם של אנשי תקשורת, פקידי ה-MLB והצבעות של אוהדים.
בעבר נבחר השחקן על ידי העורכים של המגזין "ספורט".
את התואר החלו להעניק בשנת 1955. בשנת 1960 אירע המקרה היחיד עד כה שהתואר הוענק לשחקן מהקבוצה המפסידה; הזוכה היה בובי ריצ'רדסון, שהפסיד עם קבוצתו ניו יורק יאנקיז לפיטסבורג פיירטס.
סנדי קופקס, בוב גיבסון, רג'י ג'קסון וקורי סיגר הם בעלי מספר תוארי ה-MVP של סדרת הגמר הרב ביותר, עם 2 תארים לכל אחד.
ג'קסון וסיגר זכו בתואר עם שתי קבוצות שונות.
סיגר הוא השחקן היחיד שזכה בתואר עם קבוצה מהליגה האמריקאית ועם קבוצה מהליגה הלאומית.
הקבוצה בשורותיה זכו הכי הרבה שחקנים בתואר ה-MVP של סדרת הגמר היא ניו יורק יאנקיז, אשר 12 משחקניה זכו בתואר: דון לארסן, בוב טארלי, בובי ריצ'רדסון, ווייטי פורד, ראלף טרי, רג'י ג'קסון, באקי דנט, ג'ון ווטלנד, סקוט ברושיוס, מריאנו ריברה, דרק ג'יטר והידקי מאטסוי.
מקבוצת לוס אנג'לס דודג'רס הגיעו תשעה זוכים שונים: לארי שרי, סנדי קופקס, רון סיי, פדרו גררו סטיב ייגר, אורל הרשהייזר, קורי סיגר, פרדי פרימן ויושינובו יממוטו.
ה-MVP של סדרות הגמר לאורך השנים
¹השחקן היחיד שזכה בתואר ה-MVP של האליפות, למרות שקבוצתו הפסידה.
המגישים רנדי ג'ונסון (2001), אורל הרשהייזר (1988), ברט סברהגן (1985), סנדי קופקס (1965) וווייטי פורד (1961) זכו בגביע סאיי יאנג וב-MVP של האליפות באותה השנה.
השחקנים סנדי קופקס, קורי סיגר, בוב גיבסון ורג'י ג'קסון זכו בפרס פעמיים, כאשר רג'י ג'קסון וקורי סיגר עשו זאת עם שתי קבוצות שונות.
MVP של העונה הסדירה ב-NBA הוא פרס הניתן לשחקן הכדורסל המצטיין של העונה הסדירה (לא פלייאוף) של ליגת ה-NBA.
תואר זה חולק לראשונה בעונת .
השחקן נבחר על ידי הצבעה שנערכת מיד בתום העונה הסדירה.
עד עונת מי שהצביע עבור השחקן שיזכה בתואר היו שחקני ה-NBA עצמם, אך החל מעונת הוחלט שההצבעה תיעשה על ידי 125 כתבים, פרשנים ושדרני ספורט מקנדה ומארצות הברית.
כרים עבדול-ג'באר זכה בתואר 6 פעמים.
ביל ראסל ומייקל ג'ורדן זכו בתואר 5 פעמים כל אחד.
וילט צ'מברלין ולברון ג'יימס זכו בתואר 4 פעמים.
מג'יק ג'ונסון, לארי בירד וניקולה יוקיץ' זכו 3 פעמים כל אחד בתואר.
רק שני רוקים הצליחו לזכות בתואר זה: וילט צ'מברלין בעונת ווס אנסלד בעונת .
דריק רוז זכה בפרס בעונת ובך הפך לשחקן הצעיר ביותר שזכה בפרס, בגיל 22. סטפן קרי הוא היחיד שזכה בתואר פה אחד, בעת בחירתו ל-MVP בעונת .
כרים עבדול ג'באר הוא השחקן היחיד שזכה בפרס שקבוצתו לא העפילה לפלייאוף (בעונת 1975/1976).
החל מעונת 2023/2024, על השחקנים להופיע לפחות ב-65 משחקים כדי להיות זכאים לרוב פרסי העונה הסדירה, ביניהם גם פרס ה-MVP.
ההשתתפות במשחק נחשבת החל מ-20 דקות משחק אישיות.
עם זאת, כאשר ישנם שני משחקים בהם הופיע השחקן במשך לפחות 15 דקות, הם יכולים להיכלל בספירת 65 המשחקים.
החרגות נוספות קיימות גם לשחקנים הסובלים מפציעות סיום עונה ששיחקו לפחות 62 משחקים, ולשחקנים שהושפעו מ"נסיבות בחוסר תום לב".
ה-MVP של העונה הסדירה זכה עד שנת 2022 בגביע על שם מוריס פודולוף, והחל מעונת 2022/2023 נקרא הפרס על שמו של מייקל ג'ורדן, שחקן העבר שזכה בפרס חמש פעמים.
גובהו של הגביע 23.6 אינץ' ומשקלו 23.6 פאונד, מחווה למספר החולצה של ג'ורדן (23) ומספר האליפויות שלו (6).
חמש הצלעות בגביע הן מחווה לחמש הזכיות של ג'ורדן בתואר ה-MVP וגם התג למטה בעל שישה צדדים, כסמל למספר האליפויות של ג'ורדן.
בנוסף, הגביע בזווית של 15 מעלות לאור 15 שנות קריירה של ג'ורדן ב-NBA והכדור בראש הגביע מורכב מ-23 נקודות, כמספר המזוהה ביותר עם ג'ורדן.
ה-MVP של העונה הסדירה ב-NBA לאורך השנים
MUSE הוא מסד נתונים מקוון שהוקם בשנת 1993, המאפשר גישה לגרסאות אלקטרוניות של כתבי עת מדעיים רבים, בעיקר תחומי החברה, האמנויות והרוח.
האתר מופעל על ידי הוצאת הספרים של אוניברסיטת ג'ונס הופקינס האמריקאית.
נכון לחודש נובמבר 2009, נכללו באתר כ-158,450 מאמרים מכ-427 כתבי עת שונים.
בניגוד למתחרהו העיקרי, JSTOR, באתר אין מדיניות של פרסום מאמרים לאחר תקופת צינון מסוימת, כלומר, גם מאמרים מהגיליון העדכני ביותר של כתב העת מתפרסמים בו.
MTV Unplugged הוא אלבום ההופעה הראשון של זמרת הפופ האמריקאית קייטי פרי.
האלבום יצא לאור בחברת ההקלטות קפיטול רקורדס ב-17 בנובמבר 2009 בארצות הברית.
באלבום ישנם שירים שאיתם הופיעה פרי ל-MTV ביולי 2009 כשהייתה בניו יורק.
האלבום מגיע בפורמט של תקליטור למחשב או לדיוידי.
באלבום נמצאים שלושה סינגלים של פרי מאלבום האולפן השני שלה, One of the Boys ועוד ארבעה שירים שונים.
בשנת 2009 הוחלט ב-MTV להחזיר את אלבומי ההופעה מחדש.
פרי הרגישה שהופעה ב-"MTV Unplugged" תהיה טובה עבורה כדי להראות את עצמה כזמרת ולשתף את הקהל בסיפורים שמאחורי השירים שלה לאחר הצלחתה באלבום האולפן One of the Boys.
בדיסק הדיוידי מופיע גם ריאיון מיוחד.
ה-MVP של היורוליג הוא פרס שנתי המוענק לשחקן המצטיין של העונה הסדירה בליגת היורוליג, החל מעונת .
בחירת השחקן המצטיין נעשית על ידי הצבעה של חברי תקשורת, המהווה 75% משקלול הקולות, והצבעה מקוונת של האוהדים המהווה את ה-25% הנותרים.
הפרס מוענק על הצטיינות לאורך העונה הסדירה כולה, כולל שלב הבתים, שלב ה"טופ 16" ומשחקי ההצלבה.
על הצטיינות במשחקי ה"פיינל פור" ניתן פרס ה-MVP של פיינל פור היורוליג.
באופן בלתי-רשמי, ההצלחה הקבוצתית של המועמדים לפרס משפיעה רבות על שיקולי המצביעים.
נכון לשנת 2018, כל הזוכים בפרס הובילו את קבוצתם לפחות עד שלב חצי גמר היורוליג.
אנתוני פארקר, הזוכה בשנתיים הראשונות לחלוקת הפרס, הוא השחקן היחיד שזכה בתואר יותר מפעם אחת.
לוקה דונצ'יץ', אשר זכה בפרס בעונת בהיותו בן 19, הוא הזוכה הצעיר ביותר.
בין עונות 2000/01 ו-2003/04, העניקה ליגת היורוליג פרסים שונים למצטיין שלב הבתים (Regular Season MVP award) ולמצטיין שלב 16 הגדולות (Top 16 MVP award).
התארים ניתנו לשחקן בעל מדד היעילות (PIR) הגבוה ביותר בכל שלב, בניגוד לפרס ה-MVP הנוכחי הנקבע על פי הצבעה.
בעונת 2004/05 הוחלט לאחד את שני הפרסים לתואר אחד שיוענק למצטיין של כל העונה הסדירה, למעט הפיינל פור, וכך הושק פרס ה-MVP של היורוליג.